जीएसटी कलेक्शन पहली बार एक महीने में एक लाख करोड़ रु के पार | GST collections cross Rs 1 trillion in April - Hindi Oneindia
» जीएसटी कलेक्शन पहली बार एक महीने में एक लाख करोड़ रु के पार
Published: Tuesday, May 1, 2018, 15:58 [IST]
नई दिल्ली: जीएसटी कलेक्शन 1 लाख करोड़ रु के पार चला गया है। 1 जुलाई 2017 को देशभर में जीएसटी लागू होने के बाद रेवेन्यू कलेक्शन ने पहली बार 1 लाख करोड़ रु का आंकड़े को पार किया है। यह जानकारी केंद्रीय वित्त मंत्रालय ने दी है। वित्त मंत्रालय ने एक बयान में कहा कि टैक्स कलेक्शन में वृद्धि अर्थव्यवस्था में तेजी और बेहतर अनुपालन दर्शाता है। आमतौर पर यह देखा जाता है कि वित्त वर्ष के अंतिम महीने में लोग पिछले महीने के बकाये का भी भुगतान करने की कोशिश करते हैं। इसीलिए अप्रैल 2018 के राजस्व को भविष्य के लिये प्रवृत्ति के रूप में नहीं देखा जा सकता है।
कुल जीएसटी रेवेन्यू कलेक्शन अप्रैल 2018 के दौरान 1,03,458 करोड़ रु रहा जिसमें सीजीएसटी 18,652 करोड़ रु, एसजीएसटी 25,704 करोड़ रु, आईजीएसटी 50,548 करोड़ रु (आयात से 21,246 करोड़ रु) और सेस के जरिए 8,554 करोड़ रुपए (आयात से मिले 702 करोड़ रुपए) शामिल है।
30 अप्रैल तक 87.12 टैक्स देने वालों में से 60.47 लाख जीएसटीआर 3B रिटर्न फाइलिंग रहा, जोकि मार्च तक रिटर्न फाइल कर सकते हैं। 19.31 लाख कंपोजीशन डीलर्स में से 11.47 लाख डीलर्स ने GSTR4 के जरिए अप्रैल में तिमाही रिटर्न दाखिल किया। यह आंकड़ा 59.40 फीसदी है, जिसमें 579 करोड़ रु टैक्स इन्होंने जमा किया।
gst finance ministry modi government arun jaitley income tax service tax जीएसटी
GST collections cross Rs 1 trillion in April.
Story first published: Tuesday, May 1, 2018, 15:58 [IST]